На основу Закључка Владе 05 Број: 464-4529/2020 од 12.06.2020. године и Одлуке директора Републичке дирекције за имовину Републике Србије 06 број 464-551/2018 од 03.09.2020. године:

**РЕПУБЛИЧКА ДИРЕКЦИЈА ЗА ИМОВИНУ**

**РЕПУБЛИКЕ СРБИЈЕ**

**Београд, ул. Краља Милана бр. 16**

**објављује**

**ОГЛАС БРОЈ 21**

**РАДИ ОТУЂЕЊА НЕПОКРЕТНОСТИ ИЗ ЈАВНЕ СВОЈИНЕ РЕПУБЛИКЕ СРБИЈЕ**

**ПУТЕМ ПРИКУПЉАЊА ПИСМЕНИХ ПОНУДА**

**I ПРЕДМЕТ ОТУЂЕЊА:**

Непокретности уписане у ЛН број 2307 КО Банатско Велико Село и то:

- пословна зграда за коју није утврђена делатност- под редним бројем 1, површине у габариту 114 m2;

- помоћна зграда – под редним бројем 2, површине у габариту 33 m2;

- помоћна зграда – под редним бројем 3, површине у габариту 13 m2;

- помоћна зграда – под редним бројем 4, површине у габариту 17 m2;

сви објекти у својини Републике Србије, корисника Министарства пољопривреде, шумарства и водопривреде и

- кат. парц. брoj 1462, површине 446 m2, земљиште у грађевинском подручју, уписана у ЛН број 2307, КО Банатско Велико Село, у јавној својини Републике Србије. Непокретности се отуђују као јединствена целина.

Све потребне информације поводом овог огласа, могу се добити у Републичкој дирекцији за имовину Републике Србије, или преко телефона 381 11 3200-868, у времену од 9,00 до 15,30 часова.

**II УСЛОВИ ОТУЂЕЊА**

Предметне непокретности отуђују се, у постојећем - "виђеном" стању, без права купца на накнадне рекламације.

Укупна почетна купопродајна цена непокретности из тачке 1. овог огласа, износи  **9.475,89 евра**, у динарској противвредности, обрачунато по средњем курсу Народне банке Србије, на дан уплате**.**

Коначна купопродајна цена непокретности биће утврђена након спроведеног поступка прикупљања писмених понуда.

Рок за плаћање купопродајне цене је 15 дана од дана закључења купопродајног уговора.

Трошкови потврде уговора код јавног бележника и други евентуални трошкови који могу произаћи из реализације овог правног посла падају на терет купца.

**III УСЛОВИ ПРИЈАВЉИВАЊА**

Право учешћа на огласу имају сва правна лица и физичка лица, која испуњавају остале услове огласа, која откупе Продајну документацију и која уплате Депозит.

Продајна документација преузима се у просторијама Републичке дирекције за имовину Републике Србије (у даљем тексту: „Дирекција“), Београд, Краља Милана бр. 16, канцеларија 210, сваког радног дана од 10 до 14 часова, од 08.09.2020. године до 17.09.2020. године.

Приликом преузимања Продајне документације овлашћено лице понуђача је дужно да достави доказ о уплати 10.000,00 динара (неповратних), на рачун Републичке дирекције за имовину Републике Србије, број: 840-833804-55, са позивом на број одобрења: 20209464551201806

Учесник у поступку који је преузео Продајну документацију дужан је да до **18.09.2020. године**, **уплати депозит за учешће у поступку у износу од 950,00 евра, у динарској противвредности, обрачунато по средњем курсу НБС на дан уплате**  (у даљем тексту: „Депозит“) на рачун: 840-833804-55, Републичка дирекција за имовину Републике Србије – депозит за спровођење поступка отуђења непокретности из јавне својине Републике Србије, са позивом на број: 2020946455120180601

Уредна и потпуна писана понуда, поред осталог, мора да садржи све податке о подносиоцу понуде, и то:

• за физичка лица: име и презиме, матични број, адресу стана, фотокопију личне карте и мора бити потписана, а ако је лице приватни предузетник уз понуду се прилаже извод из регистра надлежног органа и потврда о пореском идентификационом броју.

• за правна лица: назив и седиште, копију решења о упису правног лица у регистар привредних субјеката, копију уговора о отварању и вођењу рачуна код пословне банке код које има рачун, копију решења о додељеном пореском идентификационом броју - ПИБ, име и презиме лица овлашћеног за заступање (директор), његов потпис и печат.

Учесник уз понуду мора да достави потврду о уплати депозита, изјаву да прихвата све услове из јавног огласа и изјаву о губитку права на враћање депозита (чији су нацрти саставни део Продајне документације).

Учесник уз понуду мора да достави назив своје пословне банке и број жиро рачуна на који се може извршити повраћај депозита, у случају да не буде изабран као најповољнији понуђач.

Понуда се доставља на писарници Републичке дирекције за имовину Републике Србије, Ул. Краља Милана бр. 16, Београд, и то до **22.09.2020. године** до 15.00 часова.

Понуде се достављају у затвореној коверти на којој је јасно означено: „Понуда за куповину непокретности у јавној својини Републике Србије, Оглас бр. 21 - НЕ ОТВАРАТИ“.

Непотпуне и неблаговремене понуде неће бити разматране.

Понуда у којој цена није наведена у еврима, или је дата описно неће се разматрати.

Дирекција задржава право да поништи поступак по овом Јавном огласу, као и да у случају пријема неодговарајућих и непотпуних понуда не изврши избор најповољнијег понуђача.

Дирекција неће сносити никакву одговорност нити бити дужна да надокнади било какву штету коју би учесник евентуално могао имати поводом учешћа и овом поступку.

**IV ИЗБОР НАЈПОВОЉНИЈЕГ ПОНУЂАЧА**

Поступак прикупљања понуда спроводи Комисија за избор најповољнијег понуђача (у даљем тексту: Комисија).

Отварање приспелих понуда извршиће се комисијски.

Критеријум за избор најповољнијег понуђача је висина понуђене купопродајне цене.

Комисија за избор најповољнијег понуђача утврђује редослед важећих понуда. У случају да два или више понуђача понуде исту купопродајну цену Дирекција задржава право да по слободном уверењу и процени изврши избор најповољнијег понуђача.

Уколико на оглас пристигне једна понуда, иста ће се узети у разматрање.

Уколико понуђач чија је понуда проглашена најповољнијом, у року од 8 дана од дана пријема позива за закључење уговора, не потпише уговор, сматраће се да је одустао од купопродаје, а на закључење уговора биће позван следећи најповољнији понуђач.

У року од 8 дана од дана доношења одлуке директора Дирекције о избору најповољнијег понуђача, учеснике огласа Дирекција ће обавестити писмено о избору најповољније понуде.

Депозит се, у случају да понуђач не буде изабран као најповољнији, враћа у року од 20 дана од дана доношења одлуке о избору најповољнијег понуђача, а у случају да најповољнији понуђач одустане од закључења уговора или не уплати цену у року од 15 дана од дана закључења Уговора уплаћени депозит неће бити враћен.